
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 32
                                                                26 februarie 2026
privind atestarea persoanelor fizice în vederea practicării activității      

  de administrator de condominii

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 2.115/20.01.2026 şi la Consiliul Local Sighișoara cu nr. 5.581/09.02.2026, de referatul de aprobare, înregistrat cu nr. 2.119/20.01.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

             Având în vedere prevederile art. 10 alin. (5) și alin. (6) din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, cu modificările și completările ulterioare, potrivit cărora la propunerea compartimentelor specializate în sprijinirea, îndrumarea și controlul asociațiilor de proprietari din cadrul autorității administrației publice locale, primarul, în baza unei hotărâri a consiliului local, atestă persoanele fizice în vederea dobândirii calității de administrator de condominii;



Având în vedere prevederile art. 64 alin. (10) din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, cu modificările și completările ulterioare, care reglementează faptul că: „Atestatul este valabil patru ani de la data emiterii şi poate fi reînnoit în aceleaşi condiţii în care a fost emis.” ;
            Având în vedere că, unul din principalele obiective ale Legii nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare, este profesionalizarea administratorilor în scopul prestării unor servicii de calitate în interesul proprietarilor, nivelul de pregătire prevăzut de lege pentru administratorii de condominii fiind necesar având în vedere atribuțiile, competențele și răspunderile acestora;    



Având în vedere prevederile Hotărârii Consiliului Local Sighișoara nr. 134/2020 privind actualizarea componenței Comisiei pentru atestarea persoanelor fizice în vederea practicării activității de administrator de condominii; 
    

Având în vedere prevederile Metodologiei de atestare a persoanelor fizice în vederea practicării activității de administrator de condominii, aprobată prin Hotărârea Consiliului Local Sighișoara nr. 147/2020;

Având în vedere prevederile Hotărârii Consiliului Local Sighișoara nr. 147/2020, cu precădere prevederile art. 2 din aceasta, potrivit cărora se împuternicește Primarul Municipiului Sighișoara, cu semnarea certificatelor calității de administrator de condominii;


Având în vedere cererile depuse și înregistrate la Primăria Municipiului Sighișoara din partea persoanelor fizice în vederea dobândirii calității de administrator de condominii; 


          
Având în vedere procesul - verbal cu nr. 37.078/25.11.2025 al Comisiei pentru atestarea persoanelor fizice în vederea practicării activității de administrator de condominii, potrivit căruia, rezultă faptul că, în sedinţa care a avut loc în data de 25.11.2025, s-au analizat un număr de 35 (treizeci și cinci) de dosare depuse de persoane fizice la registratura generală a Municipiului Sighișoara, în vederea obținerii certificatului de atestare, dintre acestea, doar 32 (treizeci și două) de dosare îndeplinind condițiile prevăzute de lege;

         
Având în vedere procesul - verbal cu nr. 1.707/19.01.2026 al Comisiei pentru atestarea persoanelor fizice în vederea practicării activității de administrator de condominii, potrivit căruia, în data de 19.01.2026, conform graficului stabilit și aprobat pentru organizarea examenului privind atestarea practicării activității de administrator de condominii, din totalul de 32 (treizeci și doi) de candidați înscriși au promovat un număr de 31 (treizeci și unu) de candidați, unul dintre candidați lipsind de la proba de examinare;

Având în vedere îndeplinirea condițiilor legale pentru obținerea calității de administrator de condominii în vederea practicării acestei activități;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 2.117/20.01.2026, prin care se propune atestarea persoanelor fizice în vederea practicării activității de administrator de condominii;
Având în vedere avizele favorabile ale tuturor comisiilor pe domenii de specialitate;
    
            În temeiul art. 129 alin. (1), alin. (2) lit. „d”, alin. (7) lit. „p” și alin. (14), art. 139 alin. (1), art. 154 alin. (1) și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

     H O T Ă R Ă Ş T E:

Art. 1. Se aprobă atestarea persoanelor fizice care au promovat examenul privind atestarea practicării activității de administrator de condominii, în vederea dobândirii calității de administrator de condominii, conform anexei, care face parte integrantă din prezenta hotărâre.

Art. 2. Certificatul de atestare a calității de administrator de condominii este valabil 4 (patru) ani de la data emiterii și poate fi reînnoit în aceleași condiții în care a fost emis.
Art. 3. Expirarea, suspendarea sau retragerea certificatului de atestare a calității de administrator de condominii determină automat imposibilitatea exercitării activității de administrator de condominii.
Art. 4. Primarul Municipiului Sighișoara va semna atestatele pentru persoanele prevăzute în anexa, care face parte integrantă din prezenta hotărâre.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Compartimentul Administrarea Domeniului Public şi Privat din cadrul Municipiului Sighişoara.
Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Administrarea Domeniului Public și Privat – Direcția Arhitect Șef.
  8 ex.    

  B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 32/26.02.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


